*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*163. számú előterjesztés*

Bátaszék Város Önkormányzata Képviselő-testületének 2017. július 13-án,

16,00 órakor megtartandó ülésére

*a Bátaszéki Önkormányzati Tűzoltó Köztestület részére rendkívüli önkormányzati támogatás átadása*

|  |
| --- |
| **Előterjesztő:** dr. Bozsolik Róbert polgármester **Készítette:** Molnár Csilla igazgatási ügyintéző**Törvényességi ellenőrzést végezte:** Kondriczné dr. Varga Erzsébet jegyző **Tárgyalja:**Pénzügyi és Gazdasági Bizottság: 2017. 07. 13. |

**Tisztelt Képviselő-testület!**

Képviselő-testületünk a 2017. április 5-én megtartott rendkívüli ülésén a 77/2017.(IV.5.) önkormányzati határozatával a Magyarország 2017. évi központi költségvetéséről szóló 2016. évi XC. törvény 3. melléklet III. 1. pont szerinti települési önkormányzati rendkívüli önkormányzati támogatása keretében pályázatot nyújtott be a Bátaszéki Önkormányzati Tűzoltóság működésével kapcsolatos költségek igénylésére, az alábbi indokolással:

Az Önkormányzati Tűzoltóság Köztestület legnagyobb kiadási tétele a személyi jellegű kiadások, 9 fő főfoglalkoztatott tűzoltó esetében a 2017. évi garantált bérminimumra, illetve minimálbérre történő kiegészítések jelentős kiadásnövekedést idéznek elő. A növekmény eléri a 2095 e Ft-ot. A 20 főt érintő megbízási díjaknál is kalkulálni kellett a növekedéssel. A dologi jellegű kiadásoknál szigorú csökkentések kerültek végrehajtásra. Ezt figyelembe véve sem lehetett a költségvetést egyensúlyba hozni. Az állami támogatások növekedésének hiányában nem tudja a köztestület kigazdálkodni a garantált bérekre történő kiegészítések kiadásnövekedési vonzatát. E körülmények között a meglévő eszközrendszer szükséges fejlesztéseit sem lehet megvalósítani, melyre elengedhetetlenül szükség lenne a biztonságos működés érdekében. A köztestület a gazdasági helyzetének javítása érdekében saját lehetőségein belül a szükséges intézkedéseket már megtette. Érdemi fejlesztéseket gyakorlatilag nem lehet végrehajtani. A pályázati önerők biztosítása is nehézségeket okoz. Ezekre az okokra hivatkozással került megigénylésre a rendkívüli támogatás.

A Belügyminisztérium BMÖGF/87-20/2017. számon önkormányzatok rendkívüli támogatása keretében kiadott támogatói okirat alapján Önkormányzatunkat a tűzoltóság támogatására 2.357.000 Ft vissza nem térítendő támogatásban részesítette.

Ezt az összeget az önkormányzat egy összegben a köztestület részére átadja működési költségeinek finanszírozására.

A Belügyminisztériummal folytatott egyeztetés alapján Önkormányzatunknak a megítélt támogatási összeggel akként kell elszámolnia a BM felé, hogy a 2.357 e Ft tűzoltósági támogatásként átutalásra került a tűzoltóság köztestülete részére, így támogatási szerződés megkötésére nincs szükség.

Kérem a tisztelt képviselő-testületet a határozati javaslat elfogadására.

**Határozati javaslat:**

**a Bátaszéki Önkormányzati Tűzoltóság Köztestület részére rendkívüli támogatás átadására**

Bátaszék Város Önkormányzatának Képviselő-testülete felhatalmazza a polgármestert, hogy a Belügyminisztérium BMÖGF/87-20/2017. számon kiadott önkormányzatok rendkívüli támogatása keretében megítélt 2.357 E Ft összegű vissza nem térítendő támogatást a Bátaszéki Önkormányzati Tűzoltóság Köztestület részére, működési költségeinek biztosítására átadja.

Határidő: 2017. július 30.

Felelős: Kondriczné dr. Varga Erzsébet jegyző

 (a határozat megküldéséért)

Határozatról értesül: Köztestület, helyben

 irattár